میلان کوندێرا

میلان کوندێرا (١ی نیسانی ١٩٢٩، لە برنۆی چیکۆسلۆڤاکیای پێشوو واتا لە بەشی چیکی ئێستا و ۱۱ی تەمموزی ۲۰۲۳) میلان کۆندێرا لە ڕۆماننوسە هەرە بەناوبانگەکانی ئەمڕۆی دونیایە ، باوکی لۆدڤێک کۆندێرا پیانۆژەن و لە مۆسیقاژەنە ناودارەکانی ئەو  سەردەمە بوو ، کۆندێرای لاویش مۆسیقای خوێندووە لە ئەکادیمییای مۆسیقا و هونەرە درامییەکانی  پراگ خوێندنی تەواو کردووە هەر لەوێدا بووە بە مامۆستای فیلمساز ، بەڵام وردە وردە ڕووی لەنووسینی شیعر و کورتەچیرۆک و شانۆنامە و ڕۆمان کردووە یەکەمین دیوانە شیعری بەناوی (مرۆڤ _باخچەیەکی بەرین_۱۹٥۳) یەکەمین شانۆنامە بەناوی (کلیلدارەکان_۱۹٦۲) و یەکەمین ڕۆمانیشی(گاڵتە _۱۹٦۷) ، کۆندێرا لەماوەی ساڵانی ۱۹٤٨_۱۹۷۰ دوو جار بۆتە ئەندامی پارتی کۆمۆنیستی  چیک و هەردووجارەکە دەرکراوە لە دوای ساڵی ۱۹٦٨ کە سۆڤیەت وڵاتەکەی داگیرکرد و ڕژێمی ستالینی دەسەڵاتی سەربازی و ئایدۆلۆژی بەسەر چیکۆسلۆڤاکیادا سەپاند کۆندێرا سەرسەختانە بەرەنگاری کردن ، ڕەخنەی لەو حیزب و گروپانە گرت کە بە هەر بیانوویەکەوە یارمەتی هاتنی ئەو لەشکرەی داوە یان بانگەشە بۆ مانەوەی دەکات ، ئیتر بەرهەمەکانی بەتەواوەتی قەدەغەکرا خۆشیان لەسەر کار لابرد، لەساڵی ۱۹۷٥ دا لەگەڵ ڤیرای هاوسەریدا بەیەکجاری وڵاتی بەجێهێشت  و ڕووی لە پاریس کرد لە زانکۆی رینس تا ساڵی ۱۹۷٨ وانەی وتۆتەوە، میلان کۆندێرا لە ۱۱ ی تەمموزی ۲۰۲۳ لە تەمەنی ۹٤ ساڵی دا لە شاری پاریسی فەڕەنسا کۆچی دوایی کرد.

 بەرھەمەکان 
 دڵداری گاڵتەجار
 ھێواش
 ناسنامە
 نەمری
 خیانەت لە ھاوپەیمانی
 نەزانی
 پەردە
 ئاهەنگی ماڵئاوایی
 گاڵتە
 ژیان لە شوێنێکی ترە

 بەستەرە دەرەکییەکان 
ماڵپەڕی فەرمی میلان کۆندێرا

پۆل:ڕۆماننووسانی فەڕەنسی
پۆل:زیندووان
پۆل:بێدینەکان
پۆل:نووسەرانی چێکی
پۆل:لەدایکبووانی ١٩٢٩
پۆل:ڕۆماننووسانی فەڕەنسیی سەدەی ٢٠ەم
پۆل:شاعیرانی فەڕەنسیی سەدەی ٢٠ەم
پۆل:فەیلەسووفانی سەدەی ٢٠ەم
پۆل:وەرگێڕەکانی سەدەی ٢٠ەم
پۆل:فەیلەسووفانی سەدەی ٢١ەم
پۆل:وتارنووسانی فەڕەنسی
پۆل:فەیلەسووفانی فەڕەنسی
پۆل:فەیلەسووفانی کلتوور
پۆل:فەیلەسووفە سیاسەتمەدارەکان
پۆل:فەیلەسووفە کۆمەڵایەتییەکان
پۆل:وتارنووسەکانی سەدەی ٢٠ەم
پۆل:مردووانی ٢٠٢٣
پۆل:فەیلەسووفانی فەڕەنسیی سەدەی ٢٠ەم